ddrg/super_eurlex huggingface dataset:
Nõukogu otsus 2001/509/EÜ,

26. juuni 2001,

Euroopa Ühenduse ühinemise kohta mootorsõidukitele ja nende haagistele mõeldud protekteeritud õhkrehvide tootmismenetluse tüübikinnitust käsitleva ÜRO Euroopa Majanduskomisjoni eeskirjaga nr 108

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 27. novembri 1997. aasta otsust 97/836/EÜ, millega Euroopa Ühendus ühineb ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavale ja/või sellel kasutatavale varustusele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist ("1958. aasta läbivaadatud kokkulepe"), [1] eriti selle artikli 3 lõiget 3 ja artikli 4 lõike 2 teist taanet,

võttes arvesse komisjoni ettepanekut, [2]

võttes arvesse Euroopa Parlamendi arvamust [3]

ning arvestades järgmist:

(1) Mootorsõidukitele ja nende haagistele mõeldud protekteeritud õhkrehvide tootmismenetluse tüübikinnitust käsitleva ÜRO Euroopa Majanduskomisjoni eeskirja nr 108 ühtsete sätete eesmärk on kaotada liikmesriikide vahel mootorsõidukikaubanduselt protekteeritud õhkrehve puudutavad tehnilised tõkked, tagades kõrge ohutustaseme ja keskkonnakaitse.

(2) Eeskirjast nr 108 on lepinguosalistele teatatud ja see on jõustunud kõigi lepinguosaliste suhtes, kes ei teatanud oma eriarvamustest 1958. aasta läbivaadatud kokkuleppele lisatud eeskirjas täpsustatud kuupäevaks või kuupäevadeks.

(3) Võimaldamaks ettevõtjatel rakendada asjakohaseid meetmeid eeskirja nr 108 sätete õigeaegseks kohaldamiseks, vältides samas protekteeritud õhkrehvide turu häirimist, mida võiks põhjustada iseäranis asjaolu, et eeskiri jõustub erinevates liikmesriikides eri aegadel, võetakse nimetatud eeskirja ühtse rakendamise reguleerimiseks kogu ühenduses hiljem vastu ühenduse direktiiv. Sellegipoolest ei liideta eeskirja nr 108 mootorsõidukite ja nende haagiste tüübikinnituse süsteemi,

ON VASTU VÕTNUD JÄRGMISE OTSUSE:

Ainus artikkel

Euroopa Ühendus ühineb mootorsõidukitele ja nende haagistele mõeldud protekteeritud õhkrehvide tootmismenetluse tüübikinnitust käsitleva ÜRO Euroopa Majanduskomisjoni eeskirjaga nr 108.

Eeskirja tekst lisatakse käesolevale otsusele. [4]

Luxembourg, 26. juuni 2001

Nõukogu nimel

eesistuja

T. Östros

[1] EÜT L 346, 17.12.1997, lk 78.

[2] EÜT C 177, 22.6.2000, lk 47.

[3] Nõusolek on antud 15. mail 2001 (Euroopa Ühenduste Teatajas seni avaldamata).

[4] Eeskiri avaldatakse edaspidi Euroopa Ühenduste Teatajas.

--------------------------------------------------
Euroopa Liidu Teataja L 183 , 06/07/2001 Lk 0033 - 0033



Nõukogu otsus, 26. juuni 2001, Euroopa Ühenduse liitumise kohta Ühinenud Rahvaste Organisatsiooni Euroopa Majanduskomisjoni eeskirjaga nr 105 ohtlike kaupade veoks kasutatavate sõidukite tunnustamise kohta, pidades silmas nende konkreetseid ehitusomadusi (2001/505/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, võttes arvesse nõukogu 27. novembri 1997. aasta otsust 97/836/EÜ, millega Euroopa Ühendus ühineb ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavale ja/või sellel kasutatavale varustusele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist ("1958. aasta läbivaadatud kokkulepe"), [1] eriti selle artikli 3 lõiget 3 ja artikli 4 lõike 2 teist taanet, võttes arvesse komisjoni ettepanekut, [2] võttes arvesse Euroopa Parlamendi nõusolekut, [3] ning arvestades järgmist: (1) Ühinenud Rahvaste Organisatsiooni Euroopa Majanduskomisjoni eeskirja nr 105 (ohtlike kaupade veoks kasutatavate sõidukite tunnustamise kohta, pidades silmas nende konkreetseid ehitusomadusi) standardnõuded on kavandatud mootorsõidukite kaubanduse tehniliste tõkete kaotamiseks lepinguosaliste vahel, pidades silmas ohtlike kaupade veoks kasutatavate sõidukite konkreetseid ehitusomadusi, ning ohutuse ja keskkonnakaitse kõrge taseme tagamiseks. (2) Eeskirjast nr 105 on teatatud lepinguosalistele ja see on jõustunud kõigi lepinguosaliste suhtes, kes ei teatanud oma eriarvamustest selles täpsustatud kuupäevaks või kuupäevadeks, eeskirjana, mis on lisatud 1958. aasta läbivaadatud kokkuleppele. (3) Eeskiri nr 105 tuleks inkorporeerida ühenduse mootorsõidukite tunnustamise süsteemi ja seega lisada ühenduses kehtivatele õigusaktidele, ON VASTU VÕTNUD JÄRGMISE OTSUSE: Artikkel ?? Euroopa Ühendus ühineb Ühinenud Rahvaste Organisatsiooni Euroopa Majanduskomisjoni eeskirjaga nr 105 ohtlike kaupade veoks kasutatavate sõidukite tunnustamise kohta, pidades silmas nende konkreetseid ehitusomadusi. Lisatud on määruse tekst. [4] Luxembourg, 26. juuni 2001 Nõukogu nimel eesistuja T. Östros [1] EÜT L 346, 17.12.1997, lk 78. [2] EÜT C 274 E, 26.9.2000, lk 76. [3] Nõusolek on antud 15. mail 2001 (Euroopa Ühenduste Teatajas seni avaldamata). [4] Määrus avaldatakse edaspidi Euroopa Ühenduste Teatajas. --------------------------------------------------
Euroopa Liidu Teataja L 155 , 12/06/2001 Lk 0018 - 0018



Nõukogu peasekretäri/ühise välis- ja julgeolekupoliitika kõrge esindaja otsus, 8. juuni 2001, Euroopa Liidu sõjalise staabi moodustamist käsitleva nõukogu otsuse kohaldamise kohta (2001/442/ÜVJP) NÕUKOGU PEASEKRETÄR/ÜHISE VÄLIS- JA JULGEOLEKUPOLIITIKA KÕRGE ESINDAJA, võttes arvesse Euroopa Liidu sõjalise staabi moodustamist käsitleva nõukogu 22. jaanuari 2001. aasta otsuse 2001/80/ÜVJP artiklit 5 (EÜT L 27, 30.1.2001, lk 7), kus sätestatakse, et nimetatud otsust kohaldatakse alates kuupäevast, mille peab kindlaks määrama peasekretär/kõrge esindaja, olles konsulteerinud poliitika- ja julgeolekukomiteega ning sõjalise komiteega, võttes arvesse (kaitsejõudude juhtide tasandil kohtunud) sõjalise komitee 23. mai 2001. aasta arvamust, võttes arvesse poliitika- ja julgeolekukomitee 29. mai 2001. aasta arvamust, ON VASTU VÕTNUD JÄRGMISE OTSUSE: 1. Nõukogu 22. jaanuari 2001. aasta otsust 2001/80/ÜVJP Euroopa Liidu sõjalise staabi moodustamise kohta kohaldatakse alates 11. juunist 2001. 2. Käesolev otsus avaldatakse Euroopa Ühenduste Teatajas. Brüssel, 8. juuni 2001 Peasekretär/kõrge esindaja Javier Solana --------------------------------------------------
Euroopa Liidu Teataja L 209 , 02/08/2001 Lk 0032 - 0032



Nõukogu otsus, 13. juuli 2001, mis käsitleb energiaharta lepingu kaubandusalaste sätete muudatuse sõlmimist Euroopa Ühenduse poolt (2001/595/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koos artikli 300 lõike 2 esimese lõiguga, võttes arvesse komisjoni ettepanekut ning arvestades järgmist: (1) Nõukogu ja komisjoni otsusega 98/181/EÜ, ESTÜ, Euratom [1] sõlmisid Euroopa ühendused energiaharta lepingu, mis sisaldab viiteid vastavatele GATT 1947 sätetele. (2) Ühenduse huvides on lepingusse viidetena sisse viia vastavad WTO sätted selles sisalduvate GATT 1947 sätete asemele ning lisada kaubandussätetele energiavaldkonna seadmete loend. (3) Ühendusel on ühise kaubanduspoliitika vallas ainupädevus. (4) Energiaharta konverentsil ja rahvusvahelisel konverentsil, mis peeti 24. aprillil 1998. aastal, lepiti kokku energiaharta lepingu kaubandusalaste sätete muudatuse tekst, sealhulgas energiavaldkonna seadmete loend, ning seonduvate otsuste, kokkulepete ja deklaratsioonide tekstid (kaubandusalane muudatus). (5) Ühendus kiitis nõukogu otsusega 98/537/EÜ [2] heaks kaubandusalase muudatuse teksti ning selle ajutise kohaldamise kuni jõustumiseni. (6) Kaubandusalase muudatuse vastuvõtmine aitab saavutada Euroopa Ühenduse eesmärke. Seetõttu tuleks kõnealune muudatus heaks kiita, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse Euroopa Ühenduse nimel heaks energiaharta lepingu kaubandusalaste sätete muudatus. Artikkel 2 Nõukogu eesistuja annab Euroopa Ühenduse nimel energiaharta lepingu kaubandusalaste sätete muudatuse heakskiitmiskirja hoiule Portugali Vabariigi valitsusele vastavalt energiaharta lepingu artiklitele 39 ja 49. Artikkel 3 Käesolev otsus avaldatakse Euroopa Ühenduste Teatajas. Brüssel, 13. juuli 2001 Nõukogu nimel eesistuja M. Verwilghen [1] EÜT L 69, 9.3.1998, lk 1. [2] EÜT L 252, 12.9.1998, lk 21. --------------------------------------------------
NÕUKOGU OTSUS,

27. september 2001,

millega komisjonil lubatakse sõlmida kaks kokkulepet, milles käsitletakse Euroopa Aatomienergiaühenduse ja Venemaa Föderatsiooni vahel tuumaohutuse ning magnetvangistusega juhitava termotuumasünteesi alal tehtavat koostööd

(2001/761/Euratom)

EUROOPA LIIDU NÕUKOGU,

võttes arvesse Euroopa Aatomienergiaühenduse asutamislepingut, eriti selle artikli 101 lõiget 2,

võttes arvesse 1. detsembril 1997 jõustunud partnerlus- ja koostöölepingut, millega sõlmiti partnerlus ühelt poolt Euroopa ühenduste ja nende liikmesriikide ning teiselt poolt Venemaa Föderatsiooni vahel,1 ning mille eesmärk on kahe termotuumasünteesi ja tuumaohutust käsitleva kokkuleppe rakendamise kaudu seada muu hulgas sisse tihe koostöö tuumasektoris,

võttes arvesse komisjoni ettepanekut

ning arvestades järgmist:

(1) Vastavalt nõukogu 17. jaanuari 1991. aasta otsusega vastuvõetud direktiividele on komisjon pidanud läbirääkimisi Euroopa Aatomienergiaühenduse ja Venemaa Föderatsiooni vahel sõlmitava kahe kokkuleppe üle, milles käsitletakse tuumaohutust ning magnetvangistusega juhitavat termotuumasünteesi.

(2) Komisjonil tuleks lubada kõnealused kokkulepped sõlmida.

(3) Nõukogu kiitis komisjoni ettepanekul kõnealused kokkulepped heaks 22. detsembril 1994. Edasiste arengute tõttu on osutunud vajalikuks läbivaatamine ja ajakohastamine. Seepärast tuleks nõukogu 22. detsembri 1994. aasta otsus kehtetuks tunnistada.

(4) Nõukogu võttis 22. detsembril 1998. aastal vastu otsuse 1999/64/Euratom Euroopa Aatomienergiaühenduse (Euratom) uurimis- ja koolitustegevuse alase viienda raamprogrammi (1998-2002) kohta,2 mis sisaldab juhitava termotuumasünteesi põhimeedet.

(5) Nõukogu on oma 25. jaanuari 1999. aasta otsusega 1999/175/Euratom võtnud vastu tuumaenergiaalase teadus- ja koolitusprogrammi (Euratom) ajavahemikuks 1998-2002,3

ON VASTU VÕTNUD JÄRGMISE OTSUSE:

Artikkel 1

Komisjonil lubatakse Venemaa Föderatsiooniga sõlmida kaks järgmist kokkulepet: Euroopa Aatomienergiaühenduse ja Venemaa Föderatsiooni valitsuse vaheline tuumaohutuse alane koostöökokkulepe ja Euroopa Aatomienergiaühenduse ja Venemaa Föderatsiooni valitsuse vaheline magnetvangistusega juhitava termotuumasünteesi alane koostöökokkulepe.

Kokkulepete tekstid on lisatud käesolevale otsusele.4

Artikkel 2

Nõukogu 22. detsembri 1994. aasta otsus tunnistatakse kehtetuks ning asendatakse käesoleva otsusega.

Brüssel, 27. september 2001

Nõukogu nimel

eesistuja

R. LANDUYT

1 EÜT L 327, 28.11.1997, lk 3.

2 EÜT L 26, 1.2.1999, lk 34.

3 EÜT L 64, 12.3.1999, lk 142.

4 EÜT L 287, 31.19.2001, lk 23.
NÕUKOGU OTSUS,

16. oktoober 2001,

mis käsitleb rahvusvahelise organiseeritud kuritegevuse vastu võitlemise konventsioonile lisatud tulirelvade, nende osade, lisaseadiste ja laskemoona ebaseadusliku valmistamise ja nendega kauplemise vastu võitlemise ÜRO protokolli allakirjutamist Euroopa Ühenduse nimel

(2001/748/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikleid 95 ja 133 koostoimes artikli 300 lõike 2 esimese lõiguga,

võttes arvesse komisjoni ettepanekut

ning arvestades järgmist:

(1) Komisjon on nõukogu antud volituste alusel pidanud ühenduse nimel läbirääkimisi tulirelvade, nende osade, lisaseadiste ja laskemoona ebaseadusliku valmistamise ja nendega kauplemise vastu võitlemise protokolli ühenduse pädevusse kuuluvate osade üle.

(2) Nõukogu tegi komisjonile ülesandeks pidada läbirääkimisi ka ühenduse liitumise üle kõnealuse rahvusvahelise lepinguga.

(3) Läbirääkimised viidi edukalt lõpule ja nende tulemusena koostatud dokument on allkirjastamiseks avatud nii riikidele kui ka piirkondliku majandusintegratsiooni organisatsioonidele nende pädevusvaldkonna raames.

(4) Liikmesriigid on väitnud, et nad kavatsevad kõnealuse dokumendi allkirjastada niipea kui võimalik ning et ka Euroopa Ühendusel peaks olema võimalik alla kirjutada,

ON VASTU VÕTNUD JÄRGMISE OTSUSE:

Ainus artikkel

1. Nõukogu eesistuja on volitatud määrama isikud, kellel on õigus ühenduse nimel alla kirjutada rahvusvahelise organiseeritud kuritegevuse vastu võitlemise konventsioonile lisatud protokollile, mis käsitleb tulirelvade, nende osade, lisaseadiste ja laskemoona ebaseaduslikku valmistamise ja nendega kauplemise vastu võitlemist.

2. Protokolli tekst, mille ÜRO Peaassamblee võttis vastu 8. juuni 2001. aasta resolutsiooniga nr 55/255, avaldatakse Euroopa Ühenduste Teatajas pärast seda, kui ühendus on sellega liitunud.

Luxembourg, 16. oktoober 2001

Nõukogu nimel

eesistuja

D. REYNDERS
Euroopa Liidu Teataja L 002 , 04/01/2002 Lk 0017 - 0018



Komisjoni otsus, 28. detsember 2001, millega muudetakse otsust 97/232/EÜ, milles koostatakse ajutised loetelud nendest kolmandatest riikidest, millest liikmesriigid lubavad importida lambaid ja kitsi (teatavaks tehtud numbri K(2000) 4650 all) (EMPs kohaldatav tekst) (2002/3/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 12. detsembri 1972. aasta direktiivi 72/462/EMÜ tervishoiu ja veterinaarinspektsiooni probleemide kohta veiste, lammaste ja kitsede ning sigade, värske liha ja lihatoodete impordil kolmandatest riikidest, [1] viimati muudetud määrusega (EÜ) nr 1452/2001, [2] eriti selle artikli 3 lõiget 1 ja lõiget 8, ning arvestades järgmist: (1) Nõukogu direktiivis 91/68/EMÜ [3] (viimati muudetud komisjoni otsusega 2001/10/EÜ [4]) sätestatakse loomatervishoiu nõuded ühendusesisesel lammaste ja kitsedega kauplemisel. (2) Komisjoni otsuses 97/232/EÜ [5] (viimati muudetud otsusega 2001/600/EÜ [6]) sätestatakse loetelu kolmandate riikide kohta, millest liikmesriigid lubavad importida lambaid ja kitsi. (3) Rumeenias on Brucellosis melitensis olnud teatatav haigus vähemalt viimase viie aasta jooksul ning vaktsineerimine olnud keelatud vähemalt kolm aastat; seetõttu vastab see riik direktiivi 91/68/EMÜ A lisa 1. peatüki II osa lõike 1 punktis b sätestatud nõuetele. (4) Komisjoni 2001. aasta juulis tehtud kontrollkäigu tulemusena on ilmnenud, et Rumeenia pädevate veterinaarasutuste järelevalve ja loomade tervislik seisund Brucella melitensise suhtes on rahuldav. (5) Lisaks sellele kohustub Rumeenia järgima direktiivi 91/68/EMÜ A lisa 1. peatüki II osa lõiget 2 ning seetõttu peavad Rumeenia põllumajandusettevõtetesse toodavad lambad ja kitsed vastama direktiivi 91/68/EMÜ A lisa 1. peatüki I osa D jaos sätestatud nõuetele. (6) Seega vastab Rumeenia tingimustele, et saada ametlikult Brucellosis melitensise vaba staatus ning otsust 97/232/EÜ tuleb vastavalt muuta. (7) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 97/232/EÜ lisa "5. OSA" asendatakse käesoleva otsuse lisaga. Artikkel 2 Käesolevat otsust kohaldatakse alates 1. jaanuarist 2002. Artikkel 3 Käesolev otsus on adresseeritud liikmesriikidele. Brüssel, 28. detsember 2001 Komisjoni nimel komisjoni liige David Byrne [1] EÜT L 302, 31.12.1972, lk 28. [2] EÜT L 198, 21.7.2001, lk 11. [3] EÜT L 46, 19.2.1991, lk 19. [4] EÜT L 147, 31.5.2001, lk 41. [5] EÜT L 93, 8.4.1997, lk 43. [6] EÜT L 210, 3.8.2001, lk 51. -------------------------------------------------- LISA "5. OSA Kolmandad riigid või nende osad, mille puhul ametlikult tunnistatakse brutselloosivaba staatust Tšehhi Vabariik Gröönimaa Rumeenia Slovaki Vabariik" --------------------------------------------------
Euroopa Liidu Teataja L 028 , 30/01/2002 Lk 0129 - 0129



Nõukogu otsus 2002/53/EÜ, 21. jaanuar 2002, mis käsitleb Euroopa Ühenduse ja Lõuna-Aafrika Vabariigi vahelise veinikaubanduse lepingu ajutist kohaldamist EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koos artikli 300 lõike 2 esimese lõigu esimese lausega, võttes arvesse komisjoni ettepanekut ning arvestades järgmist: (1) On vajalik, et ühendus ja Lõuna-Aafrika sätestaksid Euroopa Ühenduse ja Lõuna-Aafrika Vabariigi vahelise veinikaubanduse lepingu (edaspidi "leping") ajutise kohaldamise alates 28. jaanuarist 2002, kuni Lõuna-Aafrika on lõpetanud mõned lepingu jõustamiseks vajalikud protseduurid. (2) Lepingu mõnede sätete rakendamise võimaldamiseks tuleks komisjonil lubada teha vajalikke tehnilisi muudatusi vastavalt nõukogu 17. mai 1999. aasta määruse (EÜ) nr 1493/1999 veinituru ühise korralduse kohta [1] artiklis 75 sätestatud protseduurile. (3) Eelnevast lähtudes tuleks heaks kiita sellekohane kirjade vahetuse teel sõlmitud kokkulepe, ON VASTU VÕTNUD KÄESOLEVA OTSUSE: Artikkel 1 Ühendus kiidab heaks kirjade vahetuse teel sõlmitud kokkuleppe, mis näeb ette Euroopa Ühenduse ja Lõuna-Aafrika Vabariigi vahelise veinikaubanduse lepingu ajutise kohaldamise alates 28. jaanuarist 2002. Käesolevale otsusele on lisatud kirjade vahetuse teel sõlmitud kokkuleppe ja veinikaubanduse lepingu tekstid. Artikkel 2 Nõukogu eesistujale antakse käesolevaga õigus määrata isik(ud), kes on volitatud kirjade vahetuse teel sõlmitud kokkuleppele alla kirjutama ja selliselt väljendama ühenduse nõusolekut lugeda see endale siduvaks. Artikkel 3 Veinikaubanduse lepingu artikli 7 lõike 8 ja artikli 18 lõike 2 rakendamiseks volitatakse komisjoni käesolevaga, kooskõlas nõukogu määruse (EÜ) nr 1493/1999 artiklis 75 sätestatud menetlusega, lepingu muutmiseks vajalikke dokumente vormistama. Artikkel 4 Komisjon esindab ühendust veinikaubanduse lepingu artikli 19 kohaselt moodustatud ühiskomiteedes. Artikkel 5 Käesolev otsus avaldatakse Euroopa Ühenduste Teatajas. Brüssel, 21. jaanuar 2002 Nõukogu nimel eesistuja M. Arias Cañete [1] EÜT L 179, 14.7.1999, lk 1. Määrust on viimati muudetud määrusega (EÜ) nr 2585/2001 (EÜT L 345, 29.12.2001, lk 10). --------------------------------------------------
Nõukogu otsus,

28. jaanuar 2002,

kaubandust ja kaubandusküsimusi käsitleva vahelepingu sõlmimise kohta ühelt poolt Euroopa Ühenduse ja teiselt poolt Horvaatia Vabariigi vahel

(2002/107/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133 koos artikli 300 lõike 2 esimese lõigu esimese lausega ja artikli 300 lõike 3 teise lõiguga,

võttes arvesse komisjoni ettepanekut, [1]

võttes arvesse Euroopa Parlamendi nõusolekut [2]

ning arvestades järgmist:

(1) Ühelt poolt Euroopa Ühenduste ja nende liikmesriikide ning teiselt poolt Horvaatia Vabariigi vahel Luxembourg'is 29. oktoobril 2001 alla kirjutatud stabilisatsiooni- ja assotsiatsioonilepingu jõustumiseni on vaja heaks kiita kaubandust ja kaubandusküsimusi käsitlev vaheleping ühelt poolt Euroopa Ühenduse ja teiselt poolt Horvaatia Vabariigi vahel, parafeeritud Brüsselis 10. juulil 2001.

(2) Euroopa Ühenduse ja Horvaatia Vabariigi vahelise eelneva eraldiseisva transpordilepingu puudumise tõttu tuleb stabilisatsiooni- ja assotsiatsioonilepingu protokolli nr 6 lisada asjakohased kaubandusalased transpordisätted.

(3) Eelnevate lepinguliste struktuuride puudumisel asutatakse käesoleva lepinguga ajutine komitee käesoleva lepingu kohaldamiseks.

(4) Seoses stabilisatsiooni- ja assotsiatsiooniprotsessi raames rakendatud poliitikaga on käesolevas lepingus sisalduvad kaubandussätted erandlikud ega loo Euroopa Liidu jaoks ühtegi pretsedenti Euroopa Ühenduse kaubanduspoliitikas riikide osas, mis ei ole kaasatud stabilisatsiooni- ja assotsiatsiooniprotsessi,

ON VASTU VÕTNUD JÄRGMISE OTSUSE:

Artikkel 1

1. Ühenduse nimel kiidetakse käesolevaga heaks kaubandust ja kaubandusküsimusi käsitlev vaheleping ühelt poolt Euroopa Ühenduse ja teiselt poolt Horvaatia Vabariigi vahel koos lepingu lisade, protokollide ja lõppaktile lisatud deklaratsioonidega.

2. Esimeses lõigus nimetatud tekstid on lisatud käesolevale otsusele [3].

Artikkel 2

1. Assotsiatsioonilepingu artikliga 38 asutatud ajutises komitees esindab ühendust komisjon, keda abistavad liikmesriikide esindajad.

2. Ühenduse seisukoha ajutises komitees võtab komisjoni ettepanekul vastu nõukogu või vajadusel komisjon, kusjuures kõik otsused peavad olema kooskõlas asutamislepingu asjakohaste sätetega.

Artikkel 3

Nõukogu eesistujale antakse õigus nimetada isik(ud), kes on volitatud ühenduse nimel hoiule andma lepingu artiklis 50 sätestatud teatekirja.

Brüssel, 28. jaanuar 2002

Nõukogu nimel

eesistuja

J. Piqué i Camps

[1] EÜT C 362 E, 18.12.2001, lk 1.

[2] Arvamus on esitatud 14. detsembril 2001 (Euroopa Ühenduste Teatajas seni avaldamata).

[3] EÜT L 330, 14.12.2001, lk 3.

--------------------------------------------------
Euroopa Liidu Teataja L 028 , 30/01/2002 Lk 0112 - 0112



Nõukogu otsus, 21. jaanuar 2002, Euroopa Ühenduse ja Lõuna-Aafrika Vabariigi vahelise kangete alkohoolsete jookidega kauplemise lepingu sõlmimise kohta (2002/52/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koos artikli 300 lõike 2 esimese lõigu esimese lausega, võttes arvesse komisjoni ettepanekut ning arvestades järgmist: (1) nõukogu otsuse 1999/753/EÜ [1] kohaselt hakkab 1. jaanuaril 2000 ajutiselt kehtima ühelt poolt Euroopa Ühenduse ja selle liikmesriikide ning teiselt poolt Lõuna-Aafrika Vabariigi vaheline kaubandus-, arengu- ja koostööleping [2]. (2) Läbirääkimised Euroopa Ühenduse ja Lõuna-Aafrika Vabariigi vahelise kangete alkohoolsete jookidega kauplemise lepingu (edaspidi "leping") üle on lõppenud. Leping parafeeriti 30. novembril 2001 ja tuleks heaks kiita. (3) Lepingu mõnede sätete rakendamise võimaldamiseks tuleks komisjonil lubada teha vajalikke tehnilisi muudatusi vastavalt nõukogu 29. mai 1989. aasta määruse (EÜ) nr 1576/89, millega kehtestatakse piiritusjookide määratlemise, nimetamise ja müügiks pakkumise üldeeskirjad, [3] artiklis 15 sätestatud protseduurile, ON VASTU VÕTNUD KÄESOLEVA OTSUSE: Artikkel 1 Ühendus kiidab heaks Euroopa Ühenduse ja Lõuna-Aafrika Vabariigi vahelise kangete alkohoolsete jookidega kauplemise lepingu koos selle juurde kuuluva lisa, protokolli ja deklaratsioonidega. Käesolevale lisatakse esimeses lõigus viidatud tekstid. Artikkel 2 Nõukogu eesistujale antakse käesolevaga õigus määrata isik(ud), kes on volitatud ühenduse suhtes siduvale lepingule alla kirjutama. Artikkel 3 Lepingu artikli 5 lõike 8 ja artikli 16 lõike 2 rakendamiseks volitatakse komisjoni käesolevaga, kooskõlas määruse (EÜ) nr 1576/89 artiklis 15 sätestatud protseduuriga, lepingu muutmiseks vajalikke dokumente vormistama. Artikkel 4 Komisjon esindab ühendust lepingu artikli 17 kohaselt moodustatud ühiskomitees. Brüssel, 21. jaanuar 2002 Nõukogu nimel eesistuja M. Arias Cañete [1] EÜT L 311, 4.12.1999, lk 1. [2] EÜT L 311, 4.12.1999, lk 3. [3] EÜT L 160, 12.6.1989, lk 1. Määrust on viimati muudetud Euroopa Parlamendi ja nõukogu määrusega (EÜ) nr 3378/94 (EÜT L 366, 31.12.1994, lk 1). --------------------------------------------------